О Б Щ И Н С К И   С Ъ В Е Т  - П Е Р Н И К
Р Е Ш Е Н И Е  № 452

от 23.02.2017 г.
За приемане на пазарна оценка на част от поземлен имот с идентификатор 55871.514.6982 по КК на гр.Перник, във връзка с учредяване на сервитут по реда на чл.64 от Закона за енергетиката /ЗЕ/ за съоръжения към газопреносната мрежа в УПИ ІХ, кв.130 по регулационния план на гр.Перник, кв. Изток
На основание чл.21 ал.1 т.8 и ал.2 от ЗМСМА, чл.7 ал.3, чл.8 ал.1, чл.34 ал.2 и ал.4, чл.41 ал.2 от ЗОС и чл.62, ал.2 и чл.64 от ЗЕ и чл.182 ал.2 от ЗУТ

ОБЩИНСКИ СЪВЕТ РЕШИ:
Приема предложената от лицензиран оценител оценка за учредяване на нов сервитут  върху  поземлен имот с идентификатор 55871.514.6982 по КК на гр.Перник, частна общинска собственост с Акт за частна общинска собственост №7362 от 23.09.2013 г., за който съгласно регулационния план на гр.Перник е отреден УПИ І „За парк и спортен комплекс”, кв.130. Сервитутът около външната граница на УПИ ІХ „За ГРС и СОГ” е с ширина 10,00 м и площ 1308,12 м2. 

Пазарната стойност за учредяване на новия сервитут върху поземлен имот с идентификатор 55871.514.6982 по КК на гр.Перник, УПИ І „За парк и спортен комплекс”, кв.130, гр.Перник, кв. Изток - имот частна общинска собственост  е на стойност 22 678 лв. /двадесет и две хиляди шестстотин седемдесет и осем лева/.
Възлага на Кмета на община Перник да  учреди сервитут върху имот частна общинска собственост, на основание чл.64, ал.6 от Закона за енергетиката и ЗУТ.

Решението е прието на заседание на Общинския съвет, проведено на 23.02.2017г., Протокол № 3, т.8 от дневния ред и е подпечатано с официалния печат на Общинския съвет.

ПРЕДСЕДАТЕЛ:
 /инж. ИВО САВОВ/

